Source: https://precedens.mandiner.hu/cikk/20190528_europai_unio_birosaga_a_nemet_ugyeszsegek_nem_fuggetlenek_a_vegrehajto_hatalomtol
Timestamp: 2020-07-02 09:40:27
Document Index: 1524052

Matched Legal Cases: ['Bíróság ', 'bíróság ', 'Bíróság ', 'Bíróság ', 'Bíróság ', 'Bíróság ']

Európai Unió Bírósága: A német ügyészségek nem függetlenek a végrehajtó hatalomtól | Mandiner
A szóban forgó ügy apropóját az adta, hogy két litván és egy román állampolgár az ír bíróságok előtt vitatta a német ügyészségek és Litvánia főügyésze által büntetőeljárás lefolytatása céljából kibocsátott európai elfogatóparancsok végrehajtását. A vád az említett személyeket szándékos emberöléssel, súlyos testi sértéssel és fegyveres rablással gyanúsította. Az érintett három személy azzal érvelt, hogy a német ügyészségek és Litvánia főügyésze nem rendelkeznek hatáskörrel európai elfogatóparancs kibocsátására, mivel nem minősülnek az európai elfogatóparancsról szóló kerethatározat értelmében vett „igazságügyi hatóságnak”. A német ügyészségek kapcsán többek között arra hivatkoztak, hogy azok nem függetlenek a végrehajtó hatalomtól, mivel az igazságügyi miniszter által vezetett közigazgatási hierarchiába tartoznak, így fennáll a politikai befolyásolás kockázata.
Az ír Legfelsőbb Bíróság és a Felsőbíróság a fenti vitás esettel összefüggésben kérték az EUB-tól az érintett kerethatározat értelmezését. Mivel az egyik gyanúsítottat − a vele szemben kibocsátott európai elfogatóparancs alapján − fogva tartották Írországban, a Bíróság eleget tett a Legfelsőbb Bíróság azon kérelmének, hogy a vele kapcsolatos előzetes döntéshozatal iránti kérelmet sürgősségi előzetes döntéshozatali eljárásban bírálja el.
Az Európai Unió Bírósága ítéletében kimondta, hogy a német ügyészségek nem nyújtják a végrehajtó hatalomtól való függetlenség kellő garanciáját ahhoz, hogy európai elfogatóparancsot bocsáthassanak ki, Litvánia főügyésze azonban teljesíti ezt a kritériumot. A döntés indokolásában továbbá az is szerepel, hogy a keretegyezmény szerint a „kibocsátó igazságügyi hatóság” nem állhat az adott ország igazságügyi minisztériumához hasonló végrehajtó hatalmi szerv befolyása alatt. A Bíróság ítélete szerint a német ügyészségek kapcsán fennáll az a veszély, hogy az állam végrehajtó hatalmi szervének utasítására járnak el az európai elfogatóparancsok kibocsátása során. Ezzel szemben a keretegyezményben szereplő „kibocsátó igazságügyi hatóság” fogalma kiterjed valamely tagállam főügyészére – amilyen például Litvánia főügyésze is –, aki miközben a bírói hatalomtól szervezetileg független, hatáskörrel rendelkezik vádemelésre. A litván főügyész továbbá független a végrehajtó hatalomtól is, és jogállása értelmében teljesíti az európai elfogatóparancs kibocsátásához szükséges függetlenségi garanciákat.
Curia.eu C-508/18. − C-82/19. − C-509/18. sz. egyesített ügyekben hozott ítélet
| Legfelsőbb Bíróság | jog | Litvánia | német | garancia | ügyész | függetlenség | Európai Unió Bírósága | főügyész | végrehajtó hatalom | Precedens
Indokolt a civil szervezetek átláthatóságáról szóló magyar törvény célkitűzése, de megvalósítása aránytalan az EU Bírósága szerint
Valóban fake news a Bizottság nyomásától tartanunk?
Az Isztambuli Egyezmény alkotmányosságát vizsgálná Lettország
Zod: Szégyen, hogy négyen az Első Kiegészítés ellen szavaztak. 11:16 Elsőbbséget élvez a vallásszabadság a pénzügyekkel szemben az USA Legfelsőbb Bírósága szerint patópál: Nna, csak kibújt a szög a zsákból. 10:37 A megosztott állami szuverenitás elve mentén képzelné el egy ideális világkormány működését az ENSZ főtitkára Zod: Eddig csak gyanítottam, de most már biztos vagyok benne, hogy Marcsó K 10:24 Merjünk nagyok lenni! LeilaPcess: "Olykor ezek a fiatalok elakadtak az életük valamelyik területén, és f 09:41 Most döntesz az életedről! Fatboy: "A félelemmel teli fiatalok megsegítésére azt a megoldást látom, ha a 09:37 Most döntesz az életedről! Akitlosz: Ezzel az a probléma, hogy olyan ország, hogy "USA" a magyar nyelvben n 21:51 Elsőbbséget élvez a vallásszabadság a pénzügyekkel szemben az USA Legfelsőbb Bírósága szerint Akitlosz: Az ENSZ főtitkára. 21:45 A megosztott állami szuverenitás elve mentén képzelné el egy ideális világkormány működését az ENSZ főtitkára Akitlosz: Kommunista. 21:45 A megosztott állami szuverenitás elve mentén képzelné el egy ideális világkormány működését az ENSZ főtitkára Akitlosz: Világkormányra akkor lesz majd csak szükség, ha támadni fognak a földö 21:44 A megosztott állami szuverenitás elve mentén képzelné el egy ideális világkormány működését az ENSZ főtitkára Akitlosz: A klíma el sem fogja olvasni és nem fogja betartani. 21:26 Megszavazták Dánia első klímatörvényét